రంజన్ ఘోష్

రంజన్ ఘోష్ పశ్చిమ బెంగాల్‌ చెందిన సినిమా దర్శకుడు, రచయిత.

జననం, విద్య 
రంజన్ ఘోష్ పశ్చిమ బెంగాల్‌లో జన్మించాడు. దుర్గాపూర్ లోని సెయింట్ జేవియర్స్ స్కూల్, బిసి ఇన్స్టిట్యూషన్‌లో చదివాడు. ఆ తర్వాత జాదవ్‌పూర్ యూనివర్సిటీలో ఫిజిక్స్ చదవడానికి కలకత్తా వెళ్ళాడు. ఆ చదువును వదిలేసి ముంబై విశ్వవిద్యాలయం నుండి నాటికల్ సైన్సెస్‌లో చేరి, డిగ్రీని పొందాడు. 2007లో ఫిల్మ్ మేకింగ్ అధ్యయనం చేయడానికి ముంబైకు చెందిన ఫిల్మ్ స్కూల్ విస్లింగ్ వుడ్స్ ఇంటర్నేషనల్‌లో చేరాడు. 2009 లో స్క్రీన్ రైటింగ్‌లో పట్టభద్రుడయ్యాడు.

సినిమారంగం 
ఫిల్మ్ స్కూల్‌లో ఉన్నప్పుడే నేషనల్ ఫిల్మ్ అవార్డు గెలుచుకున్న 2009 అంతహీన్‌ అనే బెంగాలీ సినిమాకు స్క్రిప్ట్ అసిస్టెంట్‌గా పనిచేశాడు. ఆ తర్వాత అదే సినిమా షూటింగ్‌లో దర్శకుడు అనిరుద్ధ రాయ్ చౌదరికి సహాయం చేశాడు. అపర్ణా సేన్ తీసిన ఇతి మృణాళిని సినిమాకి తొలిసారిగా స్క్రీన్ ప్లే రచయిత పరిచయమై, ప్రశంసలు పొందాడు.

2014లో అబిర్ ఛటర్జీ, రైమా సేన్ నటించిన హృద్ మఝరే అనే బెంగాలీ సినిమాతో దర్శకుడిగా పరిచయం అయ్యాడు. ఆ తరువాత రోంగ్‌బెరోంగర్ కోర్హి సినిమా తీశాడు. ఈ సినిమా దుబాయ్, ఢాకా, లండన్, జాతీయ స్థాయిలో ఢిల్లీ, ముంబై, బెంగళూరు, పూణె, హైదరాబాద్‌లలో జరిగిన చిత్రోత్సవాలలో ప్రదర్శించడానికి ముందు 2018లో విడుదలై విస్తృతంగా ప్రశంసలు పొందిన చిత్రంగా నిలిచింది.

2019లో అహా రే సినిమా తీశాడు. అంతర్జాతీయ చలనచిత్ర వెబ్ మ్యాగజైన్ ఏషియన్ మూవీ పల్స్ సంకలనం చేసిన 25 ఆల్-టైమ్ గ్రేట్ ఆసియా సినిమాల గౌరవనీయమైన జాబితాలో ఈ సినిమా కూడా చేర్చబడింది. 

2022లో మహిషాసుర్ మర్దిని - ఎ నైట్ టు రిమెంబర్ అనే సినిమాను తీశాడు. ఈ సినిమాను జవహర్‌లాల్ నెహ్రూ యూనివర్శిటీ , జామియా మిలియా ఇస్లామియా యూనివర్సిటీలలో ప్రదర్శించారు. ఇంతకు ముందు న్యూ ఢిల్లీలోని ఇండియా హాబిటాట్ సెంటర్ నిర్వహించిన 21వ హేబిటాట్ థియేటర్ ఫెస్టివల్ 2022లో నాటకోత్సవంలో ప్రదర్శించబడిన మొదటి భారతీయ సినిమాగా నిలిచింది.

సినిమాలు 
 అంతహీన్ (2009) (స్క్రిప్టింగ్ అసిస్టెంట్)
 ఇతి మృణాళిని (2011) (స్క్రీన్ ప్లే రచయిత, డైరెక్టర్ అసిస్టెంట్)
 హృద్ మఝరే (2014) (స్క్రీన్ ప్లే రచయిత, దర్శకుడు)
 రోంగ్‌బెరోంగర్ కోర్హి (2018) (స్క్రీన్ ప్లే రచయిత, ప్రొడక్షన్ డిజైనర్, దర్శకుడు)
 ఆహా రే (2019) (స్క్రీన్ ప్లే రచయిత, ప్రొడక్షన్ డిజైనర్, దర్శకుడు)
 మహిషాసుర మర్దిని (2022) (స్క్రీన్ ప్లే రచయిత, ప్రొడక్షన్ డిజైనర్, దర్శకుడు)

మూలాలు

బయటి లింకులు 
 

ముంబై విశ్వవిద్యాలయం పూర్వవిద్యార్థులు
బెంగాలీ సినిమా దర్శకులు
పశ్చిమ బెంగాల్ రచయితలు
పశ్చిమ బెంగాల్ వ్యక్తులు
బెంగాలీ రచయితలు
బెంగాలీ వ్యక్తులు